**Pressemelding**

25. september 2015

**Ny kommersiell direktør i Komplett**

Lene Iren Oen er ansatt som ny kommersiell direktør i Komplett. Hun får dermed ansvar for Komplett.no, Komplett.se og Komplett.dk. Oen kommer fra stillingen som daglig leder i Blush.no.

* Lene Iren Oen er en målbevisst, dyktig og grundig leder som har sterke resultater å vise til. Som kommersiell direktør vil Oen få ansvaret for å videreutvikle våre flaggskipbutikker i Norge, Sverige og Danmark, og bygge videre på posisjonen som Nordens største netthandelskonsern, sier Ole Vinje, konsernsjef i Komplett Group.

Lene Iren Oen (38) er opprinnelig fra Sandefjord og begynte i Komplett i 2006. Siden 2012 har hun hatt ansvaret for Blush.no, og under Oens ledelse har Blush hatt en kraftig omsetnings- og kundevekst. I 2014 hadde nettbutikken over 100 000 aktive kunder. Nå får hun ansvaret for tre nettbutikker med en samlet omsetning på 3,5 milliarder.

* Det trigger meg at Komplett har så sterke vekstambisjoner og at netthandel er en bransje i sterk vekst. Jeg er takknemlig for at jeg nå får muligheten til å være med å bygge Nordens største shoppingopplevelse på nett, sier Lene Iren Oen.

Lene tar over stillingen til Anton Hagberg, som går over i en ny stilling som direktør Komplett Nordic.

**For mer informasjon kontakt:**

Ole Vinje, konsernsjef i Komplett Group – mobil 90 08 94 21

**Komplett.no**

Komplett Group er blant de ledende på netthanden i Europa med 15 nettbutikker. Komplett Group har 800 ansatte og hovedkontor i Sandefjord. Les mer på [www.komplettgroup.com](http://www.komplettgroup.com).